ตามครูปู กับคุณพ่อลูกหมูมาชิมครับ  ผมผ่านเส้นพุทธมณฑลสายสองมาก็บ่อย แต่ก็เพิ่งรู้ว่ามีร้านอาหารฝรั่งระดับ chef ซ่อนตัวอยู่ด้วย  ยิ่งเห็นว่าพรรคพวกวงในมากินกันเพียบเลย (คุ้น ๆ ชื่อกันทั้งนั้น^^) เลยตั้งใจว่าต้องแวะมาชิมร้านนี้ให้ได้

ด้วยมาวันเสาร์ ยังไม่ทันเที่ยงดี ผมเลยเป็นลูกค้าคนแรกของร้านเลยมั้ง ตัวร้านเป็นทาวน์เฮ้าส์สองห้อง ชั้นลอยถูกกั้นปิดไว้ ตัวร้านจึงมี spec กว้าง เพดานสูง ไม่อึดอัด  บรรยากาศภายในนั้นทำนอง mix & match (เข้าใจว่าเจ้าของคงสนุกกับการซื้อของแต่งร้านแน่ ๆ :)  การตกแต่งร้านนั้นเป็นโทนขาว ดำ และแดง  ที่ตัดกันอย่างชัดเจน  ส่วนหนึ่งเราจะเห็นความหรูหราแบบยุโรป โดยเฉพาะแจกันดอกไม้สีขาวขนาดยักษ์ที่ตั้งกลางร้าน  เห็นความโมเดลของสีขาวตัดดำระหว่างโต๊ะกับเก้าอี้ที่มีเกือบ 10 ที่  แต่ที่เด็ดคือความอาร์ตในการใช้สีแดง สไตล์ chino มาผสมทั้งโคมไฟขนาดยักษ์บนเพดาน  ภาพดอกไม้สีแดงบนผนัง หรือแม้แต่ที่รองแก้วรูปดอกกุหลาบแดง   โซฟาแดง ฯลฯ  แต่น่าแปลกที่คนตกแต่งเลือกใช้สีแดงเพลิงตามขนบจีนนิยมมาสร้างความสะดุดตา  แต่กลับเลือกใช้ตี่จู้เอี๊ยะเป็นสีขาวซะอย่างงั้น  อาร์ตจริง ๆ 

มาร้านนี้ของแต่งร้านนี่แย่งกันเด่นจนไม่รู้ว่าจะมองอะไรก่อนดีเลยครับ ^^"

ด้านอาหารนั้น ผมมาคนเดียวเลยสั่งไปแค่คาร์โบนาร่า  165  กับ ชีสบอล  75 เท่านั้น  ชีสบอลที่ชิมตอนแรกก็อร่อยดีครับ เนื้อชีสนุ่ม ๆ ด้านในตัดกับความกรอบของผิวด้านนอก จิ้มกับครีมซอสก็เข้ากันดี  แต่พอกินหลาย ๆ ลูกก็ชักเลี่ยน (มาคนเดียวไม่มีใครช่วยกินด้วย T^T) ผมอาจไม่ค่อยถูกโฉลกกับเมนูนี่มั้งครับ บ้านเราไม่ใช่เมืองหนาว ให้กินชีสกับเป็นก้อน ๆ นี่ กินเยอะ ๆ ก็ไม่ไหวครับ รู้สึกมันจุกอกชอบกล
ส่วนคาร์โบนาร่านี่อร่อยมากครับ แฮมอย่างดีชิ้นหน้า เบคอนก็ทอดมาอย่างกรอบ ตัวครีมและเส้นก็คลุกเคล้ากำลังกลมกล่อม รสชาติดีครับ  บริกรนั้นก็บริการดีมาก คอยสอดส่องดูตลอดว่าขาดเหลืออะไรบ้าง มืออาชีพจริง ๆ 

สิ่งที่น่าเสียดายอย่างเดียวเลยคือเรื่องราคาครับ  เพราะเปิดเมนูมานั้นราคา 100 อัพแทบทุกอย่าง เรียกว่าลูกค้าเบี้ยน้อยหอยน้อย (อย่างผม T^T) คงไม่ใช่กลุ่มเป้าหมาย ถ้าจะมากินจริง ๆ ก็คงต้องต้องนาน ๆ ทีในโอกาสพิเศษเท่านั้น

แต่ถ้าใครงบไม่อั้น  ผ่านมาก็แวะมาลองชิมได้ครับ 
 